Go rengwa ke hlogo ka morago ga mengwaga ye masomehlanoe ka ba taetšo ya malwetši ao e ka bago thlobaboroko bjalo ka go hwa lehlakore (Stroke). Goba tikologong yeo e hlolago kgatelelo ya monagano ye re atišago go e bitša seterese, e ka hlola go rengwa ke hlogo ya migrane. Bolwetši bja go rengwa ke hlogo bo ka tlišwa ke mehuta ye mengwe ya dijo. Go bohlokwa gore motho a hlokomele gore ke dijo dife tšeo a rego go di ja, a hlaselwe ke hlogo. Dijo tša go swana le dinkgwa tšeo di bedišitšwego bjalo ka pizza le tše dingwe, dipanana, teye goba kofi le dinotšididi ge di nwewa ka bontši di ka hlola go rengwa ke hlogo. Gape le dišomišwa tša kagae bjalo ka bohandiandy, javele, dinkgiša monate leditlolo tša meriri di ka hlolagorengwa ke hlogo. Ge o rengwa ke hlogo e ka ba taetšo ya mehutahuta ya malwetši a go swana le mpshikela, mokhuhlwane, le kgonagalo ya phetelo ka bjokong goba kankere. Se segolo seo ngaka e swanetšego go se dira ke go lekago nyakišiša seo se hlolago go rengwa ke hlogo gomme a go fe dihlare tša maleba. Sa molwetši ke go tšea dihlare tšeo go ya ka moo a laetšwego ka gona.